Diari Oficial de la Generalitat Valenciana


Sumari del DOGV 1607, del 21-08-1991 (1991/822425)

RESOLUCIÓ de 10 de juliol de 1991, de la Direcció General de Treball, per la qual es disposa el registre i publicació del conveni col-lectiu d'Estacions de Servei per a la Comunitat Valenciana, any 1991.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1607

Data del DOGV
:   21-08-1991

Secció del DOGV
:   ALTRES DISPOSICIONS

Número del document
:   1991/822425


Data del document
:   10-07-1991

Organisme emissor
:   Conselleria de Treball i Seguretat Social

Tipus de document
:   Resolució

Resolució de 10 de juliol de 1991, de la Direcció General de Treball, per la qual es disposa el registre i publicació del conveni col.lectiu d'Estacions de Servei per a la Comunitat Valenciana-any 1991.  
Vist el text articulat del conveni col·lectiu de Treball d'Estación de Servei per a la Comunitat Valenciana any 1991 subscrit 1 de juliol de 1991, d'una part, per la representació de la Federació Mediterrània d'Estacions de Servei, i d'altra per les representants de la Federació d'Energia de CC.00.-PV i de la federació de Químiques i Energia d'UGT-PV, i segons l'article 90, apartats 2 i 3 de Llei 8/1980, de 10 de març i en el Reial Decret 1040/1981, 22 de maig, sobre Registre i dipòsit dels convenis col·lectius de treball, aquesta Direcció General de Treball, d'acord amb les competències que té transferides segons R.D. 4105/82, de 29 de desembre, resuelve  
Primer  
Ordenar-ne la inscripció en el registre de convenis col·lectius de treball d'aquesta Direcció General, amb notificació a la comissió negociadora, i dipòsit del text original del conveni.  
Segon  
Disposar- ne la publicació al Diari Oficial de la Generalitat Valenciana.  
València, 10 de juliol de 1991. - El Director General de Treball: Eduard Montesinos i Chllet.  
CONVENI D'ESTACIONS DE SERVEI   
PER A LA COMUNITAT VALENCIANA PVL 5914  
Article 1. Àmbit territorial. Aquest conveni serà d?aplicació en tot l?àmbit de la Comunitat Valenciana, és a dir, a les províncies de Castelló, València i Alacant.  
Article 2 Àmbit funciona. Aquest conveni és d?aplicació a totes les empreses i treballadors compresos en l?àmbit funcional regulat en l'article 3 de l'ordenança Laboral d'Estacions de Servei de 27.11.76, inclòs en l?àmbit territorial d'aquest conveni.  
Article 3. Àmbit temporal. Aquest conveni tindrà una durada mínima de dotze mesos, per tant, s'aplicarà amb caràcter retroactiu a l'1 de gener de 1991, fins al 31 de desembre del mateix any.  
El present conveni s'entendrà tàcitament prorrogat si no és denunciat per qualsevol de les parts amb tres mesos d'antelació a la data de la seua caducitat, mitjançant escrit de notificació dirigit a l?altra part.  
Revisió salarial. Una vegada conegut l?índex de preus al consum per a l'any 1991 establert per l?INE, es farà una revisió salarial en tot allò que excedesca del 6,5%, el qual s'aplicarà amb caràcter retroactiu a l'1 de gener de 1991, sobre els quadres que figuren en aquest conveni.  
Article 4. Garanties «Ad Personam». Es respectaran totes les situacions personals que amb caràcter global excedesquen del pacte, enteses com a quantitats líquides i mantingudes estrictament «ad personam».  
Es respectaran en tot cas les condicions més beneficioses establertes per disposició legal o costum inveterada.  
Article 5. Classificació professional. L'auxiliar i l?oficial administratiu després d'executar el lloc durant quatre anys sense haver ascendit de categoria meritarà el sou de la categoria immediata superior  
La definició d'expenedor establerta en l'article 14 de l'Ordenança Laboral d'EE.SS, es substitueix per la definició següent: «l?expenedor és qui es dedica a subministrar gasolina, gas-oil i derivats i tots els recanvis relacionats amb l'automòbil i gel, i realitza el cobrament d'aquests, atenent el manteniment normal que requeresquen  
els clients tal com usualment ho ha estat fent fins ara, com també les liquidacions del torn dins de la seua jornada de treball, i les altres comeses de conservació, neteja i manteniment dels elements i llocs de treball, llevat dels serveis de jardineria».  
Els productes específics no esmentats abans se seguiran venent en les Estacions, de Servei pels expenedors, amb l'acord previ d'ambdues part per la pròpia voluntat del treballador.  
Açò no serà obstacle perquè l'empresa puga contractar un altre treballador pel vendre aquests productes específics i recanvis d'automòbil i que, en cap cas, subministrarà gasolines i gas-oils.  
La definició d'encarregat de torn establerta en l'article 14 de l'Ordenança Laboral d'EE.SS, es substitueix per la definició següent: «Es qui a les ordres immediates de l?encarregat general, gerent 0 propietari, i amb comandament sobre la resta del personal operar de l?Estació, vigila llurs treballs, rep els subministraments de tota mena i realitza la distribució d'aquests. Si aquesta tasca fóra encomanada a altre treballador d'inferior categoria, aquest quedarà exempt de responsabilitat pels perjudicis que es produesquen en l?exercici d'aquestes funcions, tret de la voluntat maliciosa o conducta negligent».  
La denominació regulada per l'Ordenança Laboral en l'article 14, grup III, aprenents, es substitueix per la definició següent: «són els que alhora presten llurs serveis atenent el manteniment normal que requeresquen els clients, com ara la neteja de parabrises, verificació de la pressió de neumàtics i nivell d'oli i aigua, aprenen l?ofici d'expenedor, sense que això implique disminució de les obligacions de l?expenedor».  
Article 6. Penositat. Els treballs de neteja en l?interior dels tancs, calderes o qualsevol dipòsit dedicats a emmagatzemar carburants no podran ser realitzats per personal inclòs en aquest conveni col·lectiu.  
Article 7. Roba de treball. Les empreses estan obligades a proporcionar a llurs treballadors roba de treball en la quantitat i manera següent:  
- Dues granotes i uniformes.  
- Dos camises i dos pantalons d'estiu.  
Tres parells de sabates anuals.  
Una americana de cuir cada tres anys o peça d'abric cada dos anys.  
Per a les persones que treballen en llocs greixosos o humits se'ls donarà tres granotes o peces similars i tres parells de sabates o botes, anualment.  
La sigla o nom de l?empresa es col·locarà en la part superior de la butxaca esquerra de la granota, camisa o caçadora, i mai no en l?esquena.  
L'ús de la gorra s'ajustarà a les normes vigents.  
La roba de treball serà d'ús individual i es considerarà com a pertanyent a l?Empresa fins la seua caducitat en els temps expressats, i haurà de ser utilitzada exclusivament per al servei d'aquesta. El color de la peça estarà dintre de la gamma, blau i crem, llevat de l?àrea ex-monopoli, que tindrà els colors propis de les companyies distribuïdores.  
Les modificacions de l'anterior concepte d'uniformitat expressat en aquest article en l'àrea del monopoli amb finalitat publicitari estrany a l?empresa, per decisió o conveniència d'aquesta, seran objecte de negociació entre Empresa i treballadors.  
La comissió mixta estudiarà i presentarà en el conveni vigent una proposta sobre les repercussions econòmiques de la publicitat.  
Article 8  
8.1. Retribucions. Seran d'aplicació les retribucions establertes en els quadres adjunts, que representen un 8,5% de pujada respecte de les retribucions existents amb anterioritat a aquest conveni en el conveni d'àmbit estatal per a 1990.  
8.2. Equiparació. Els encarregats de torn i els oficials administratius de segona tindran la mateixa retribució.  
Article 9. Pagues extraordinàries. Els treballadors inclosos en aquest conveni, rebran anualment dotze pagues o mensualitats, més tres pagues extraordinàries de trenta dies de salari base de conveni més plus d'antiguitat.  
Aquestes tres pagues es pagaran en les dates següents:  
- 1: de l'1 al 15 de març  
- 2: de l'1 al 30 de juny (de vacances)  
- 3: de l'1 al 20 de desembre (de Nadal)  
Article 10. Complement de treball nocturn. El complement regulat per l'article 63 de l'Ordenança Laboral per a EE.SS, es fixa en el 30% del salari base per expenedor i nit efectivament treballada.  
Article 11. Crebant de moneda. Tot el personal que siga responsable del maneig de diners en efectiu rebrà anualment en concepte de crebant de moneda una quantitat equivalent a vint-i-u dies de salari base, més antiguitat, quantitat que haurà de fer-se efectiva en dotze mensualitats.  
Article 12. Desplaçament de vehicles. El treballador que amb autorització i per ordre de l?empresa, i amb el corresponent permís de conducció,, es dedique al desplaçament de cotxes entre les distintes estacions (greixatge, neteja, aparcament, etc.) dins la mateixa EE.SS, rebrà un plus del 5% del seu salar de conveni per cada dia efectiu de treball.  
Article 13. Seguretat social. En els casos d'incapacitat temporal  
per al treball motivada per accident, les empreses afectades per aquest conveni es comprometen a complementar les prestacions de la Seguretat Social fins a assolir l?import del salari real del treballador que cause baixa per aquest motiu.  
Cas d'ILT per malaltia amb hospitalització, les empreses complementaran fins al 100% durant els quinze primers dies de l?esmentada hospitalització.  
Article 14. Assegurança d'invalidesa i mort. Les pòlisses de les assegurances d'accident ja contractades o que es contracten per les empreses a partir de l'1 de gener fins al 31 de desembre de 1992, per a cobrir la responsabilitat en els casos d'invalidesa o mort, hauran de garantir, en cas de mort: 3.000.000 FITA i en cas d'invalidesa: 3.250.000 PTA.  
Els riscos produïts a causa o com a conseqüència del treball, es cobriran segons els desglossament següent:  
Primer: mort  
Segon: gran invalidesa  
Tercer: invalidesa absoluta per a qualsevol tipus d'activitat remunerada.  
Quart: invalidesa total que l'incapacita per a l?exercici del seu treball habitual.  
Dins els seixanta dies següent a la contractació o a la renovació  
de la pòlissa, l'empresa haurà de facilitat una fotocòpia a cada treballador.  
Article 15. Jornada laboral: Per a 1991 s'establirà una jornada  
de 1.792 hores anuals. (40 hores setmanals).  
Aquesta jornada no podrà ser partida, llevat que s'acorda expressament entre l?empresa i treballador.  
En tots els centres que estiguen oberts durant les vint-i-quatre  
hores del dia, s'establiran torns rotatius.  
Els horaris podran ser:  
De sis a catorze hores.  
De set a quinze hores.  
De catorze a vint-i-dos hores, o bé de quinze a vint-i-tres hores.  
De vint-i-dos a sis hores.  
De vint-i-tres a set hores.  
Als centres oberts durant el dia, exclusivament, els horaris seran:  
De sis a catorze i de catorze a vint-i-dos hores.  
O bé de set a quinze i de quinze a vint-i-tres hores.  
L'elecció d'un o altre horari serà decidida per la majoria dels treballadors que integren la plantilla, sense perjudici que aquests, si així ho desitgen, mantinguen els horaris actuals.  
Amb aquesta finalitat s'establirà un calendari de manera que un  
treballador no treballe més de dos diumenges consecutius.  
Article 16. Transport: El plus de distància serà regulat segons  
el que estableix l'article 67 de l'Ordenança laboral per a EE.SS. i l'Ordre de 10.02.1958, amb l?única excepció de fixar un import de vuit pessetes per quilòmetre.  
Article 17. Entrepà: Quan la jornada es realitze de manera continuada, serà obligatori disposar d'un descans de quinze minuts.  
Article 18 Canvi d'horari: El personal administratiu gaudirà de dotze setmanes de jornada intensiva amb horari de 8 a 15 hores durant el període comprés entre el 21 de juny i el 21 de setembre.  
No serà obligatori per a les empreses concedir aquestes setmanes de jornada intensiva simultàniament a tota la plantilla de personal administratiu.  
Quan concórregen circumstàncies especials de força major, les em preses podran adaptar llurs horaris de mutu acord amb els mateixos treballadors.  
Així mateix es respectaran els pactes existents o futurs en aquesta matèria entre treballadors i Empresari.  
Tot allò establert en aquest article en matèria de jornada intensiva és d'aplicació, únicament i exclusivament, al personal administratiu d'EE.SS.  
Articles 19 i 20. Tancament nocturn, dominical i festiu: Després de les converses mantingudes amb les autoritats governatives, policials i de la Guàrdia Civil, s'acorda estudiar la possibilitat de regular el tancament nocturn, dominical i festiu, per ambdues parts, patronal i social, amb l?establiment d'un termini d'estudi de tres mesos, com a màxim, atenent la recomanació que emana de la Delegació de Govern en aquesta Comunitat, condicionat a imperatius legals de rang superior que afecten el tancament.  
Article 21. En els casos de tancament nocturn, dominical i festiu, els torns de treball i la jornada s'establiran en la manera en què millor asseguren el servei, i es procurarà la major equitat en la regulació, atés l'article 15é. La jornada no podrà partir-se llevat que hi haja acord entre empresa i treballador.  
Si l?empresa cregués avinent mantenir un servei de vigilància durant el tancament nocturn, dominical o festiu, podrà utilitzar per a aquest els expenedors de la seua plantilla de manera rotativa.  
Article 22. Vacances: Les vacances seran de 30 dies naturals i es prendran per torns rotatius.  
Les vacances podran gaúdir-se durant tot l'any, preferentment en els mesos de juny, juliol, agost i setembre.  
No obstant això, el treballador tindrà dret a partir el seu descans de vacacions en dos períodes iguals de temps, un dels quals tindrà dret a gaudir-lo durant els mesos abans citats.  
L'Empresa determinarà el calendari de vacances en els dos primers mesos de l'any, o bé en els dos últims mesos de l'any anterior, de comú acord amb els treballador.  
Article 23. Llicències Retribuïdes: El treballador, quan ho avise amb la possible antelació i ho justifique adequadament, podrà faltar o absentar-se del treball, amb dret a la seua remuneració, per algun dels motius i durant el temps màxim que tot seguit s'exposa:  
A) Quinze dies naturals, com a mínim, en cas de matrimoni.  
B) Durant el quatre dies, que hauran d'ampliar-se a tres més, si el treballador necessita realitzar algun desplaçament a l'efecte, a localitat distinta d'aquella on tinga la seua residència habitual, en els casos d'infantament d'esposa o malaltia greu o defunció del seu cònjuge, ascendents o descendents, fins a tercer grau.  
C) Durant un dia per trasllat del seu domicili habitual.  
D) Pel temps indispensable per al compliment d'un deure inexcusable de caràcter públic i personal, degudament justificat.  
E) Per matrimoni de pares, fills, germans o cunyats, s'atorgarà un dia de llicencia, amb un dia més si l?esdeveniment és fora de la província.  
F) Pel temps indispensable i necessari per acudir a consulta mèdica, sempre que es justifique degudament.  
G) Tots els treballadors afectats per aquest conveni, tindran dret dins l'any natural, a un dia laborable de descans, que es gaudirà amb el previ acord entre empresa i treballador, preferentment en període de vacacions, Nadal, i Setmana Santa, i s'hi tindran en compte les exigències productives, tècniques i organitzatives.  
No retribuïdes. Sense perjudici d'allò disposat en l'apartat anterior d'aquest article, en els casos previstos en el punt B) d'aquest, el treballador tindrà a més dret a una llicencià de tres dies, sense remuneració, que haurà d'ampliar-se fins a quatre dies, també, sense remuneració, posat que haja de desplaçar-se el treballador a l?efecte a localitat distinta d'aquella on tinga la seua residència habitual.  
Article 24. Hores extraordinàries: En atenció a les actuals circumstàncies, les parts signants d'aquest conveni consideren que la reducció d'hores extraordinàries és una via adequada per a la creació d'ocupació. D'acord amb açò, aquestes es regiran pels criteris següents:  
- Hores extraordinàries habituals. Es suprimiran totalment.  
- Hores extraordinàries motivades per causa de força major i estructurals.  
Realització.  
A fi de clarificar el concepte d'hora extraordinària estructural, s'entendrà com a aquestes les necessàries Per a períodes punta de producció, absències imprevistes, canvis de torn, o les de caràcter estructural derivades de la naturalesa del treball de què es tracte o manteniment.  
Tot això sempre que no pugen ser substituïdes per les contractacions temporals o a temps parcial, previstes en la Llei.  
En aquest tema s'observarà l'estricte compliment de la regulació continguda en l'article 35 de l'Estatut dels Treballadors.  
Article 25. Jubilació: En la mateixa línia de l'article anterior, i en atenció als possibles efectes que de cara a pal·liar l'atur pogués tenir, els signants d'aquest conveni acorden la jubilació als 64 anys, amb el 100% dels drets passius, dels treballadors que així ho sol·liciten, amb el compromís de les empreses a la contractació simultània de treballadors joves o perceptors de l'assegurança de desocupació en nombre igual a la de les jubilacions anticipades que es pacten, amb els contractes que preveu el Reial Decret Legislatiu 1194/1985, de 17 de juliol, mínim un any.  
Article 26. Garantia de l'ocupació: Les empreses es comprometen a no fer ús de la contractació temporal de manera permanent per cobrir les vacants que es produesquen per comiat, Llevat dels contractes en pràctiques i formació.  
S'estudiarà per ambdues parts (patronal i social), la possibilitat de reconvertir els contractes eventuals en fixos.  
Article 27. Drets sindicals: Els treballadors tindran dret a elegir, si més no, un representant per estació de servei, sempre que la plantilla d'aquesta siga superior a quatre treballadors, amb els drets reconeguts als delegats de personal en la legislació vigent.  
Les empreses afectades per aquest conveni reconeixen com a interlocutors naturals en el tractament i substantació de les relacions laborals a les centrals sindicals implantades. Als efectes previstos en el present conveni, les empreses afectades per aquest respectaran el dret de tots els treballadors a sindicar-se lliurement i no discriminar i fer dependre l?ocupació del treballador a la condició de no estar afiliat o de renunciar a la seua afiliació sindical.  
Es concedeixen les hores necessàries per als delegats i membres de Comitè d'Empresa a l?efecte de la negociació col·lectiva, i es crea la figura del delegat província.  
Les centrals sindicals signants faran conèixer a la representació' legal de la part econòmica, els representants provincials de les esmentades centrals, els quals tindran un crèdit de 40 hores mensuals per a llur activitat sindical, independentment de les hores sindicals a què tinguen dret els delegats de personal o membres de Comitè d'Empresa.  
El cost econòmic de les hores sindicals, caldrà que el faça efectiu l'Associació d'EE.SS. del Mediterrani.  
Article 28. Seguretat i higiene: En totes les EE.SS. s'elegirà el vigilant de seguretat i higiene, en el treball.  
Com a mínim es farà una revisió mèdica anual a tots els treballadors de cada EFSS.  
S'hi creara una Comissió de Salut Laboral la composició de la qual serà paritària Per al nomenament de la representació dels treballadors es mantindrà l?índex de representativitat que cada central sindical tinga en el sector d'EE.SS. i en l?àmbit de la Comunitat Valenciana.  
La comissió no ultrapassarà de vuit membres, quatre d'ells en representació dels treballadors, quatre en representació de les empreses, i un metge especialista, amb veu però sense vot, nomenat de mutu d'acord entre ambdues parts.  
Ambdues representacions es comprometen a mantenir reunions periòdiques trimestrals, amb la convocatòria prèvia de qualsevol de les parts amb quinze dies de temps.  
Les funcions bàsiques de la Comissió de Salut Laboral tindran com a objectius prioritats:  
1. Promoure l?observança de les disposicions legals vigents per a prevenció dels riscos professionals en l?àmbit de les EE.SS.  
2. Prestar assessorament a les empreses per evitar i/o reduir els riscos que atempten l'integrat física salud dels treballadors.  
3. Fer conèixer les normes i procediments que en matèria de seguretat i higiene dicten els organismes especialitzats en aquesta matèria.  
4. Ser informat sobre els resultats estadístics dels reconeixements mèdics realitzats als treballadors d'aquest sector  
Article. Pluriocupació: Els qui firmen d'aquest conveni, creuen avinent eradicar la pluriocupació com a regla general. En aquest sentit les empreses no duran a terme contractacions de treball a persones que estiguen contractades a jornada completa en altra Empresa. Si ho podran fer, tanmateix, quan dita contractació es faça en jornada de treball a temps parcial, i sempre que en conjunt no es supere la jornada ordinària de treball.  
Article 30. Plus de festius: El treball realitzat en festiu es remunerarà amb un plus de 1.250 pessetes per jornada treballada, o la part proporcional a les hores treballades, independentment dels descansos setmanals o compensacions que legalment escaiguen. (S'entén per «festius» els catorze dies assenyalats en el Calendari Laboral Anual).  
Article 31. Comissió mixta d'interpretació i seguiment del conveni: Es constitueix una comissió mixta d'interpretació i seguiment del conveni de caràcter paritari (empresaris i treballadors), i, conseqüentment en formaran part vuit membres de la Federació d'EE.SS. del Mediterrani, quatre membres per UGT i altres quatre per CC.OO, tots ells firmants del present conveni col·lectiu, elegits per les respectives representacions (social i econòmica), amb independència dels assessors que cada part estime com a necessaris.  
La finalitat d'aquesta comissió és: solucionar qualsevol reclamació sobre la interpretació o exigència d'allò no concertat en aquest conveni. Per a dirigir-se a aquesta comissió mixta, només es podrà fer per mitjà de les organitzacions signants del present conveni. Per a qualsevol reclamació relacionada amb aquest, serà obligatori el dictamen previ de la comissió mixta.  
Les parts designen com a domicilis els de llurs respectives seus socials, és a dir C/ Gascó Oliag, 6, entresol, C/ Arquitecte Mora, 7-le i Plaça de Nàpols i Sicília, 3, totes les seus estan situades a València.  
Article 32. Disposició transitòria primera: cursos de Formació Professional i Comitè Paritari.  
1. Les empreses podran organitzar cursos de formació professional i capitalització.  
2. Es constituirà un Comitè Paritari format per quatre representants de l?empresa i quatre dels treballadors l?objecte del qual serà elaborar plans de formació professional destinat a adequar els coneixements professionals dels treballadors a les noves tecnologies i facilitar la formació professional.  
Les funcions d'aquest Comitè Paritari seran:  
A) Realitzar per si o per mitjà d'entitats especialitzades, estudis de caràcter projectiu pel que fa a les necessitats de mà d'obra en el sector d'EE.SS. i les seus corresponents qualificacions.  
B) Proposar i executar accions formatives en les diverses modalitats i nivells, ja siga amb programes que pugen impartir-se en els centres de formació d'empresa, o els que en el futur puguen constituir s'hi, com també per - mitjà dels programes nacionals o internacionals desenvolupats per organismes competents.  
C) Col·laborar, segons les pròpies possibilitats, o mitjançant entitats especialitzades en el diagnòstic i dissenys de programes puntuals de formació d'empreses, tenint en compte les especificacions i necessitats concretes, com també les característiques genèriques o individuals dels treballadors afectats.  
D) Coordinar i seguir el desenvolupament de formació en practiques dels alumnes que siguen rebuts per les empreses en el marc dels acords signats a escala sectorial o per empreses.  
E) Avaluar de manera continuada totes les accions mampreses, a fi de revisar la definició dels objectius de la formació professional.  
Article 33. Disposició transitòria segona. Independentment de la data de publicació d'aquest conveni al DOGV, els quadres salarials i els endarreriments derivats del conveni des de l'1 de l'1 del 91, caldrà que siguen pagats abans. del 31 del 6 del 91.  
Article 34. Vinculació a la totalitat: Les condicions ací pactades formen un tot orgànic i indivisible i, a efecte de la seua aplicació pràctica, seran considerats globalment.  
I com a prova de conformitat i d'aprovació del contingut d'aquest conveni, signen els assistents a l'acte per sextuplicat.  
Quadre salarial per a 1991  
Categories Salari base mes o dia / pessetes  
Personal administratiu  
 1. Encarregat General d?EE.SS. 103.623  
 2. Cap Administratiu 94.769  
 3. Oficial Administratiu de Primera 89.789  
 4. Oficial Administratiu de Segona 84.702  
 5. Auxiliar Administratiu 82.046  
 6. Aspirant a Administratiu 64.270  
Personal operari  
 1. Personal operari especialista  
 1.1. Encarregat de Torn 84.702  
 1.2. Mecànic especialista 80.609  
 1.3. Expenedor 2.643  
 1.4. Greixador 2.643  
 1.5. Netejador 2.643  
 1.6. Conductor 2.643  
 1.7. Muntador de neumàtics 2.643  
 2. Personal operari no especialista  
 2.1. Mosso d?EE.SS. 2.628  
 2.2. Marmitó 2.313  
 3. Aprenent 2.313  
 1. Magatzemer 2.628  
 2. Cobrador 82.041  
 3. Ordenança 2.581  
 4. Grum 2.313  
 5. Guarda 2.628  
 6. Personal de neteja 2.551  
 pessetes/hora 353